מבוגרים בעלי תסמונת טורט עשויים להיות זכאים לקצבת נכות, המותנית בקריטריונים ספציפיים, לרבות רמת הפגיעה בכושר עבודתם. הורים לילדים עם טורט, עשויים לקבל קצבת ילד נכה כתלות בעומס הטיפולי שמצבו של הילד מטיל עליהם ולפגיעה שהדבר משית על כושר ההשתכרות שלהם. כמו כן, זמינות הטבות רפואיות כמו סיוע במימון תרופות ובמקרים מסוימים, גם זכאות לקנאביס רפואי למבוגרים בעלי תסמונת טורט. יתרה מכך, לילדים בעלי טורט עשויה להינתן גישה לתוכניות חינוכיות ושיקומיות המסייעות לתמוך בהתפתחותם וברווחתם. קביעת היקף הזכויות המגיעות לפרט, נעשית באמצעות הערכה של ועדה רפואית בביטוח לאומי.